Cuneiform Tablet Kt 94/k 822 (AKT 6a 195)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
ša-lim-a-šùr a-na a-mur-IŠTAR ú-ṭá-ḫi-ni-a-tí-ma um-ma ša-lim-a-šùr-ma mì-šu-um ší-im 10 {TÚG}ku-ta-ni ša kà-ru-um dur₄-ḫu-mì-it a-dí-nu tal-qé um-ma a-mur-IŠTAR-ma ke-na 4 GÚ URUDU lá-mu-na-am al-qé um-ma ša-lim-a-šùr-ma ú-lá a-kà-lá-ma ta-al-qé um-ma a-mur-IŠTAR-ma a-ta-ba lu-qú-tí lá ta-aṣ-ba-at um-ma ša-lim-a-šùr-ma mì-ma lu-qú-ut-kà ú-lá aṣ-ba-at um-ma a-mur-IŠTAR-ma qá-i ÌR li-li-kam um-ma ša-lim-a-šùr-ma ma li-li-kam i-na pí-i ÌR-dí-kà-ma i-a-tí ta-a-ḫi-ta-ni lu qá-i um-ma ša-lim-a-šùr-ma ù KÙ.BABBAR ša a-šu-mì i-dí-a-bi₄-im ša ta-al-qé-ú ṭup-pá-am ḫa-ar-ma-am ú-kà-lu lu a-ḫu-ra a-na a-wa-tim a-ni-a-tim kà-ru-um kà-ni-iš i-dí-ni-a-tí-ma IGI GÍR ša a-šùr ší-bu-tí-ni ni-dí-in IGI ú-ra-a IGI {d}MAR.TU-ba-ni bu-zu-ta-a tap-pá-i-ni